《杜钦之次渊明答庞参军韵见送用韵答之》
宋代·李彭

征南远韵度，诣绝皆妙言。银台陈谏疏，耻作赋兔园。

手板聊拄陈，爽气来新萹。临窗无谢守，僧珍自超然。

我游赤壁下，为君且延缘。周礼尽在鲁，惊嗟类韩宣。

候雁响横河，游子念故山。行当理烟艇，相期醉馀年。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。